
KÖVETKEZTETÉS 


A szkizofrénia diagnózis sajnos gyakran komoly csapást jelent az érintettek 
számára, amely az emberi kapcsolataikban, munkájukban és az élet más 
területein is érezteti hatását. Gyakran hátrányokkal és sérülékenységgel 
kell megbirkózniuk, és megbélyegzésnek, más néven stigmatizációnak, 
valamint megkülönböztetésnek vannak kitéve. A diagnózishoz 

kapcsolódó megbélyegzés hat az érintettek gondolkodására, érzéseire és 
világlátására. Ez már magában indokolja, hogy garantáltan és folyamatosan 
megvalósuljon a betegek elvárásainak, szükségleteinek képviselete és 
emberi jogaik. 


Célunk, hogy ebben a dokumentumban az érintettek nézőpontját 
képviselve rögzítsük az ellátók számára a betegek jogait, elvárásait, 
valamint a felelősségi köröket. Olyan szervezetek tagjaiként hoztuk létre 
ezt a dokumentumot, amelyek a szkizofrénia diagnózissal élő embereket 
képviselik. Hisszük, hogy különösen nagy jelentősége van annak, hogy 

az e diagnózissal élők valóban képesek legyenek tájékozott döntéseket 
hozni a kezelésükről és gondozásukról és tudatosak legyenek a jogaikkal 
kapcsolatban, és hogy mit várhatnak, várjanak el az ellátásukban szerepet 
játszó szakemberektől és szolgáltatásoktól. 


A GAMIAN-Europe és további, szintén pácienseket képviselő európai 
szervezetek 2019-es tárgyalásán kulcsfontosságú témákra mutattak rá, 
melyek ezen irányelvek gerincét alkotják. Tíz témakör került előtérbe 

a résztvevő tagok által, mint fontos terület, melyeket ezen ajánlásnak 
tartalmaznia kell. Ezek a témák magukba foglalják a szkizofréniával élő 
emberek jogairól szóló nyilatkozatokat, illetve a mentális egészségügyi 
szolgáltatók és egyéb kapcsolódó szervezetek felelősségi köreit. 


LÁSD AZ INFOGRAFIKÁN 

A mentális egészségügyi és egyéb kapcsolódó szolgáltatók 
kötelezettsége biztosítani a képviselethez, képviselőhöz 
való hozzáférést 


Minden szkizofréniával élőnek joga van a képviseletre, 
betegképviselőre, igénye szerint. 


TOVÁBB 


Minden szkizofréniával élő joga, hogy olyan mentális 
egészségügyi kezeléshez férjen hozzá, ami megfizethető, 

naprakész, tudományos bizonyítékokon alapszik, hatékony, 
és minden információt megoszt a kezelési folyamatról. 


TOVÁBB 
Minden szkizofréniával élő joga, hogy bevonják a kezelésével A mentális egészségügyi szolgáltatók kötelezettsége 
kapcsolatos döntési folyamatba (beleértve minden önálló bevonni a szkizofréniával élő személyeket a kezelésükről 
] felhasználású eszközt), továbbá, hogy a kapott gondozás és és gondozásukról szóló döntési folyamatba, illetve az is, 
A kezelés személyre szabott legyen. hogy biztosítsák ezen gondozás személyre szabott mivoltát, 


amennyire lehet. Ennek érdekében a mentális egészségügyi 
és egyéb kapcsolódó szolgáltatóknak biztosítaniuk kell a 
megfelelő információt és támogatást. 


TOVÁBB 

ASS 


Minden szkizofréniával élő joga, hogy krízis esetén időben 
biztonságot adó helyhez juthasson. 


TOVÁBB 


Minden szkizofréniával élőnek joga van jogi védelemhez, 
és ahhoz, hogy fellebbezhessen, amennyiben kötelező 


gyógykezelést vagy gondozást kap. 


TOVÁBB 
Minden szkizofréniával élőnek joga van a jólléthez Minden szkizofréniával élő személlyel foglalkozó szervezetnek 
és a megelőzéshez szükséges erőforrásokhoz és kötelezettsége a jóllét és a testi egészség elősegítése, és a 
béavatkozásokhoz. visszaesés vagy állapotromlás megelőzése. 

TOVÁBB 

Minden szkizofréniával élőnek joga van testi egészségügyi 
ellátáshoz, testi egészségügyi szűréshez és életmódjával 
kapcsolatos segítséghez, tanácshoz. 


TOVÁBB 


Minden szkizofréniával élő joga, hogy tiszteljék és A társadalom minden tagjának kötelezettsége tisztelni 
méltósággal bánjanak vele. és megőrizni a szkizofréniával élők méltó, stigmától és 
diszkriminációtól mentes élethez való jogát. 


TOVÁBB 


Minden szkizofréniával élő joga, hogy része legyen a 
társadalomnak, hozzáférése legyen megfelelő szociális 
juttatásokhoz, felépülés-fókuszú megközelítéshez és a 
közösségi integráció lehetőségeihez. 


TOVÁBB 

A Minden szkizofréniával élőnek joga van hozzáférni A mentális egészségügyi szolgáltatók kötelessége tájékoztatást 
nem gyógyszeres terápiákhoz és kezelésekhez, nyújtani a nem gyógyszeres terápiákkal és e-health-szel 
beleértve a hatékony e-health-t is. kapcsolatban, illetve ezeket ajánlani. 


TOVÁBB 


ÖT FŐ AJÁNLÁS 


A FENTI TÍZ TÉMAKÖR 
ALAPJÁN: 


Ov 19 

Őrizzük meg, vegyük figyelembe a páciensek 
hatékony és biztonságos kezeléshez és 
gondozásához való jogait, jogosultságait és 
elvárásait. 


Hozzunk létre olyan mentális egészségügyi 
szolgáltatókat, melyeknek munkatársai tisztelettel 
bánnak a páciensekkel, valamint megőrzik 
méltóságukat és bizalmukat. 


Biztosítsunk egy biztonságot adó helyet krízis 
esetére és azt megelőzően is, beleérte a 
pszichiátriai intézményen kívüli lehetőségeket is. 


Legyünk felkészültek a visszaesés megelőzésére, 
a korai beavatkozásra, jólléttel kapcsolatos 
ellátásra, testi egészségügyi szűrés és gondozás 
biztosítására. bi 


Tegyük lehetővé a felépülést, a jótékony 
közösségi integrációt, beleértve a foglalkoztatást 
és más tartalmas elfoglaltságokat. 


A megbélyegzés, a diszkrimináció, a 
kiszolgáltatottság és a hátrányos helyzet 
továbbra is általános tapasztalat a 
szkizofréniával élők számára. 


Ennek a dokumentumnak a célja, hogy 
érvényt szerezzen jogaiknak az időben 
történő és biztonságos kezeléshez 

és a gondozáshoz való hozzáférésük, 
az egyenlő lehetőségeket értékes 
szociális és munkaerőpiaci aktivitásuk 
tekintetében. 

SZERKESZTŐBIZOTTSÁG ÖSSZEFOGLALÓ BEVEZETŐ 


IRÁNYELVEK AJÁNLÁSOK 


A szkizofrénia a mentális egészség egy állapota, mely hatással van arra, 
ahogyan egy személy gondolkodik, érez és észleli a világot. Európában 
hozzávetőlegesen minden kétszázadik személyt (a lakosság 0,596-át) 
diagnosztizálják szkizofréniával . A diagnózis maga is komoly csapást 
jelenthet: hatással van a kapcsolatokra, a munkavégzés képességére és 
több egyéb tényezőre is. A betegek gyakran hátrányos helyzetbe kerülnek, 
kiszolgáltatottá válnak. E személyeket még ma is -— gyakran tévesen — 
többszörös személyiségűnek vagy erőszakosnak gondolják, holott az e 
diagnózissal élők sokkal nagyobb valószínűséggel lesznek közösségükben 
erőszak áldozatai ,mint elkövetői . Ezek a téves beidegződések félelmet 
és komoly diszkriminációt, megbélyegzést eredményeznek. Mindezek 
később gyakorta hátrányokat okoznak, az általános egészségügyi ellátás, 
oktatás, lakhatás és foglalkoztatás lehetőségének hiányához vezetnek. 

A betegek mind a mentális egészségügyi intézményekben, mind a saját 
közösségükben emberi jogaik megsértésének lehetnek kitéve. 


Jelen irányelveink célja, hogy meghatározza a mentális egészségügyi 
kezeléshez és gondozáshoz való jogokat, valamint a kormányok és az ellátó 
intézmények kötelezettségeit. Kulcsfontosságú, hogy a szkizofréniával élők 
bátorítva legyenek tájékozott döntést hozni gondozásukkal és kezelésükkel 
kapcsolatban, valamint, hogy ismerjék a jogaikat és tudják, mit várhatnak, 
amikor mentális egészségügyi ellátásban részesülnek. A , jogok" 

kifejezés itt, ebben az értelemben a tágabb emberi jogokra utal, melyek 
megjelennek a Fogyatékossággal élő személyek jogairól szóló ENSZ- 
egyezményben (2006) és az Emberi Jogok Egyetemes Nyilatkozatában 
(1948) is; ez utóbbi fogalmazta meg a lehető legmagasabb szintű 
egészséghez való jogot. A 25. cikk kimondja, hogy ,mindenkinek joga van 
saját maga és családja egészségének és jóllétének biztosítására alkalmas 
életszínvonalhoz, nevezetesen élelemhez, ruházathoz, lakáshoz, orvosi 
ellátáshoz, valamint a szükséges szociális szolgáltatásokhoz". 


A Gazdasági, Szociális és Kulturális Jogok Nemzetközi Egyezségokmánya 
(1966) megállapította az állam azon kötelezettségét, hogy tartsa 
tiszteletben, védelmezze és teljesítse be jogunkat ,a testi és lelki 


KÖVETKEZTETÉS 


Z mű - 


egészség elérhető legmagasabb szintjéhez" (12. cikk). Végül az 
Egészségügyi Világszervezet Európai Mentális Egészségügyi Akcióterve 
(2013-2020) azért jött létre, hogy támogassa a mentális egészségügyi 
jóllétet és javítsa a mentális nehézségekkel élők gondozásának minőségét. 


! Simeone JC, Ward AJ, Rotella P et al. An evaluation of variation in published estimates of schizophrenia prevalence from 1990-2013: a 
systematic literature review. BMC Psychiatry, 2015, 15:193. 

2 Brekke JS, Prindle C, Bae SW, Long JD. Risks for individuals with schizophrenia who are living in the community, Psychiatr Serv, 2001, 
52:1358-1366. 


3 https://www.who.int/news-room/fact-sheets/detail/schizophrenia 

IRÁNYE LVEK A JOGOKKAL ÉS Minden szkizofréniával élőnek joga van a képviseletre, 


betegképviselőre, igénye szerint. 


FELELŐSÉGEKKEL FERB 


KAPCSOLATBAN 


A mentális egészségügyi és egyéb kapcsolódó 
szolgáltatók kötelezettsége biztosítani a képviselethez, 
képviselőhöz való hozzáférést. 


A GAMIAN-Europe és további, szintén pácienseket 
képviselő európai szervezet 2019-es tárgyalásán 
kulcsfontosságú témakörökre mutattak rá, melyek ezen 
VE ; 9 és y Mi, e diagnózissal élők előnyben részesítjük, ha kifejezhetjük 
ajánlás gerincét alkotják. saját kéréseinket, aggályainkat és választásainkat kezelésünkkel 
kapcsolatban, akár önállóan, akár betegképviselő segítségével, 
GZZZÁSÉS tagok tíz témákörtéméltek ki, mint fontos ii MENÉS ARE áll nézőpontunkkal, távlati elképzeléseinkkel 
apcsolatban. 


területe, ezeket tartalmazza ez a dokumentum. Felező éssétZtE u A fészlseáézáli 

/ A 4 ő ehetnek időszakok, amikor egy választott képviselő, aki a 

Ezek kerültek felsorolásra az 1. táblázatban, mint a nevünkben szólal meg, nagy segítség, főleg rizs esetén. Ez 

páciensek jogairól szóló állásfoglalások, valamint a biztosíthatja azt, hogy a kezeléssel kapcsolatos igényeinket 

meghallják, figyelembe vegyék. Továbbá egy betegképviselő 

// segíthet abban, hogy információt és tanácsot nyújtson 

teendői. páciensként fennálló jogainkról. Saját döntésünknek kell lennie, 
hogy választunk-e képviselőt vagy sem, és hogy e döntésünket, ha 
kell, értékelhessük. 


mentális egészségügyi szolgáltatók kötelezettségei és 


vissza 

Minden szkizofréniával élő joga, hogy olyan 


mentális egészségügyi kezeléshez férjen hozzá, 
ami megfizethető, naprakész, tudományos 


bizonyítékokon alapszik, hatékony, és minden 
információt megoszt a kezelési folyamatról. 


reenoó INNEN 


A mentális egészségügyi szolgáltatók kötelezettsége 
megfizethető és hatékony kezeléshez és gondozáshoz 
való hozzáférést biztosítani a szkizofréniával diagno- 
sztizált páciensek számára, a kezelés folyamatáról 
szóló információval együtt. A Kormány felelőssége, 
hogy a megfelelő módon finanszírozza és támogassa 
a mentális egészségügyi szolgáltatókat, beleértve a 
minőség-ellenőrzést is. 


Mindannyiunknak joga van a lehető legjobb minőségű testi és 
lelki egészséghez, melynek része a kezeléshez és az egészségügyi 
ellátókhoz való hozzáférés, ugyanúgy, mint a megfelelő 

és kiegyensúlyozott információ arról, hogy milyen kezelési 

forma elérhető és miből áll e folyamat. A kezelés és az egyéb 
szolgáltatások legyenek hozzáférhetőek és hatékonyak, mindenki 
számára elérhetőek, amennyiben szükség van rájuk. A mentális 
egészségügyi szolgáltatók számára szükséges a megfelelő 
finanszírozás és anyagi támogatás ahhoz, hogy naprakészek 
legyenek, bizonyítékon alapuló kezelést alkalmazzanak és 
biztosítsák a minőségellenőrzést. A mentális egészségügyi 
szolgáltatások regionálisan mutatkozó különbözősége 

problémát jelenthet az igénybe vehető szolgáltatások minősége 
tekintetében. Figyelmet kell fordítsunk erre is ahhoz, hogy 
biztosítva legyen a magas színvonalú gondozás, lakóhelytől 
függetlenül. 

vissza 

Minden szkizofréniával élő joga, hogy bevonják a 
kezelésével kapcsolatos döntési folyamatba (beleértve 
minden önálló felhasználású eszközt), továbbá, hogy 
gondozása és kezelése személyre szabott legyen. 


reexoó HNK 


A mentális egészségügyi szolgáltatók kötelezettsége 
bevonni a szkizofréniával élőket a kezelésükről és gon- 
dozásukról szóló döntési folyamatba, illetve az is, hogy 
biztosítsák ezen gondozás személyre szabott mivoltát, 
amennyire csak lehet. Ennek érdekében a mentális 
egészségügyi és egyéb kapcsolódó szolgáltatóknak biz- 
tosítaniuk kell a megfelelő információt és támogatást. 


Bevonásunk a kezeléssel és gondozással kapcsolatos döntésekbe 
kulcsfontosságú ahhoz, hogy jól közreműködhessünk, mint 
páciens, és ahhoz, hogy a legjobb döntések születhessenek 
ezekkel kapcsolatban. Az, hogy lehetőségeket tárnak elénk 
kezelésünk tekintetében, segít abban, hogy méltóságunk és 

a kölcsönös tisztelet megmaradjon. Továbbá ez segíti, hogy 
kitartsunk kezelésünk mellett, és csökkenti a lehetséges 
mellékhatások előfordulását. Alternatív kezelési formákat, 
különösképpen pszichológiai terápiákat szintén fel kell ajánlani a 
gyógyszeres lehetőségek mellett (Id. 10-es tétel). 


A bizalom kiépítése és a jó együttműködés klinikus és páciens 
között létfontosságú elemei annak, hogy egyre inkább közös 
lehessen a döntéshozás, személyre szabott legyen a gondozás, 
a választott kezelés valósulhasson meg és erősödjön a kezelés 
melletti elköteleződésünk. 

vissza 

FOLYTATÁS 


Fontos, hogy a klinikus figyelembe vegye és értékelje 

a saját állapotunkkal kapcsolatos tudásunkat, és ezt a 
tudást hasznosítsa amennyire csak lehet személyre szabott 
kezelésünkben, gondozásunkban. 


A folyamat szempontjából fontos a gyógyszerek 
mellékhatásairól történő tájékoztatás, illetve az is, hogy jogunk 
legyen eldönteni, hogy ezekkel a mellékhatásokkal együtt 
élünk, kezeltetni szeretnénk vagy elutasítjuk őket. 


A személyre szabott gondozás az elmúlt évtizedben egyre 
fontosabbá vált, de még mindig nem teljesen valósult meg. 
Állapotunk önálló menedzselése hatékonynak bizonyult 
életminőségünk javításához, tüneteink csökkentéséhez. 

Így bátorítva, hatékonynak és bizakodónak érezhetjük 
magunkat . A szkizofrénia, a pszichózis számos különböző 
formában megjelenhet. Így különböző vágyaink, igényeink 

és elvárásaink alakulnak ki, ezeket fontos, hogy figyelembe 
vegyék, tiszteletben tartsák. Fejezhessük ki kezelésünkkel 
kapcsolatos preferenciáinkat, és ezeket amennyire csak lehet, 
vegyék is figyelembe, legyen az akár egy krízis kártya, előzetes 
rendelkezésünk, vagy orvosválasztásunk joga. 


vissza 

KÖVETKEZTETÉS 


Minden szkizofréniával élő joga, hogy krízis esetén 
biztonságot adó helyhez juthasson. 


reenvó INNEN 


A mentális egészségügyi és egyéb kapcsolódó 
szolgáltatók kötelezettsége a szkizofréniával élő személy 
számára krízis esetén biztosítani egy biztonságot adó 
helyet, valamint információt nyújtani a pszichiátriai 
kórházi beutalás bármely lehetséges alternatívájáról. 


Kiemelten fontos az a jogunk, hogy krízis esetén biztonságot adó 
helyhez juthassunk. Lényegi jelentőségű, hogy krízis esetén időben 
elérhető pszichiátriai férőhely álljon rendelkezésre. Az utóbbi 
időben Európa-szerte történő pszichiátriai férőhelycsökkentés 
aggodalomra ad okot az időbeni és számbeli kapacitással 
kapcsolatban. 


A pszichiátriai kórházi szolgáltatás alternatívájaként működő 
bentlakásos ellátók szintén biztonságot adó helyként 
funkcionálhatnak, és jelenleg is fontos szerepet játszanak a 
mentális egészségügyi krízisek esetén. Számos szervezet ajánl fel 
krízis esetére vagy a felépülés idejére házakat, mint biztonságot 
nyújtó helyeket. Egy nyugalmat adó, biztonságos, jól képzett 
személyzettel rendelkező kórházi szoba szintén megfelelő lehet. 


Fontos, hogy a mentális egészségügyi és egyéb ehhez kapcsolódó 
szakemberek megfelelően tájékoztassanak minket az összes ilyen 
biztonságot adó helyről és a lehetséges alternatívákról, valamint, 
hogy ezek elérhetők is legyenek számunkra, amennyiben ezekre 
szükségünk van és ezt a lehetőséget választanánk. 


A kórházi elbocsátás utáni megfelelő támogatás számos 
helyen még mindig hiányzik, holott ez hozzásegíthet a további 
állapotromlás és újbóli kórházi felvétel megelőzéséhez. 


Vissza 


Z mű: 


Minden szkizofréniával élőnek joga van jogi 


védelemhez, és ahhoz, hogy fellebbezhessen, amen- 
nyiben kötelező gyógykezelést vagy gondozást kap. 


KE 


A mentális egészségügyi és egyéb kapcsolódó 
szolgáltatók kötelezettsége a szkizofréniával élő 
személyek tájékoztatása a jogi védelemhez és 
fellebbezéshez való jogaikról, amennyiben kötelező 
gyógykezelést vagy gondozást kapnak. 


Minden szkizofréniával élőnek joga van a jólléthez 
és a megelőzéshez szükséges erőforrásokhoz és 
beavatkozásokhoz. 


reenoó INNEN 


Minden szkizofréniával élő személlyel foglalkozó 
szervezetnek kötelezettsége a jóllét és a testi egészség 
elősegítése, és a visszaesés vagy állapotromlás 
megelőzése. 


Jogi képviselet és védelem azon esetekben releváns, amikor a 
kezelés kötelező vagy nem önkéntes, például kötelező jellegű 
felvétel pszichiátriára, vagy amikor közösségi kezelés előírása 
történik. A felelősség megállapításának módja és a fellebbezés 
folyamata legyen érthető, mindig elérhető. A jogi védelemhez 
és a fellebbezési folyamathoz való jog legyen alapvető, 
elengedhetetlen. A mentális egészségügyi szolgáltatók 
legyenek elszámoltathatóak ezen döntéseikkel kapcsolatban, 
és legyen biztosítva az, hogy ezen jogi folyamatok a mi 
részvételünkkel és a mi érdekünkben történnek. 


Tehát létfontosságú, hogy teljeskörűen tájékoztassanak 

minket jogainkról, és arról, hogy fellebbezhetünk kötelező 
kezelésünkkel szemben, e tájékoztatást az ellátó személyzettől 
vagy betegképviselőnktől minden esetben meg kell kapjuk. Ez 
is része annak, hogy megőrizhessük méltóságunkat és a felénk 
mutatott tiszteletet. Amikor lehetséges, a kötelező jellegű 
kezelés legyen elkerülhető, legyen lehetőség a kórházi kezelés 
alternatíváit megfontolni, amennyiben létezik elérhető és 
megfelelő. 


vissza 

Nem lehet eléggé hangsúlyozni a mentális betegségek 
megelőzésének és a jóllétnek a fontosságát. Számunkra 
ugyanolyan fontos a jóllétet elérni és fenntartani, mint maga 
a kezelés és gondozás, főképpen azért, hiszen várható 
élettartamunk akár 15-30 évvel is rövidebb lehet, mint az 
átlag lakosságé. . Az elsődleges megelőzés - vagyis a 
mentális betegséghez vezető tényezők azonosítása és a 

korai beavatkozás - csökkentheti ezen állapot kialakulásának 
veszélyét vagy hosszan tartó betegséggé alakulását. Az 
életminőség fenntartása vagy javítása (pl. szociális kontaktus, 
mindennapos készségek, társas kapcsolatok) bizonyítottan 
megelőző hatású lehet . A másodlagos megelőzés, azaz 
visszaesés-megelőzés vagy korai beavatkozás különösképpen 
fontos számunkra ahhoz, hogy elkerüljük a krízissel és a további 
visszaesésekkel kapcsolatos nehézségeket? 


A szükségleteinkre való reakció késedelmének elkerülése 
segíthet a tünetek kezelésében és a hospitalizáció 
megelőzésében, főként a visszaesés korai jegyeinek 
megjelenésekor. 


vissza 

FOLYTATÁS 


A kórházba kerülés megelőzése érdekében hasznos lehet 
a páciens, a gondozók, barátok és egyéb közösségek 
felkészítése a korai figyelmeztető jelek és tünetek 
felismerésére. 


A testi egészség problémáinak figyelembevétele, valamint 
az egészséges életmód és a testmozgás ösztönzése sokat 
segíthet testi egészségünk javításában, illetve növeli a 
várható életünk hosszát. 


vissza 

Minden szkizofréniával élőnek joga van testi 
egészségügyi ellátáshoz, testi egészségügyi szűréshez és 
életmódjával kapcsolatos segítséghez, tanácshoz. 


reenó ii NNNNNNNNNNN 


Az egészségügyi szolgáltatók és szakemberek 
kötelezettsége előírásnak megfelelő egészségügyi szol- 
gáltatást nyújtani a szkizofréniával élő személyeknek. 


A pszichiátriai diagnózis akadályozhatja a testi egészségügyi 
ellátáshoz jutást. 


Életmódbeli tényezők (pl. dohányzás, rossz táplálkozás, 
testmozgás hiánya) és a pszichotróp gyógyszerek is 
vezethetnek testi egészségügyi problémákhoz, többek között 
szívbetegséghez, súlyproblémákhoz és cukorbetegséghez. 


Rendszeres testi egészségügyi ellenőrzések segíthetnek a 
problémák korai azonosításában, és az ilyen ellenőrzésekhez 
és ellátáshoz való hozzáférés elősegíti azt, hogy a szkizofrénia 
tüneteit súlyosbító egészségügyi problémák megfelelően 
kezelésre kerüljenek. 


vissza 

Minden szkizofréniával élő joga, hogy tiszteljék és 
méltósággal bánjanak vele. 


A társadalom minden tagjának kötelezettsége 
tisztelni és megőrizni a szkizofréniával élők méltó, 


stigmától és diszkriminációtól mentes élethez való 
jogát. 


Fontos, hogy ne mentális problémánkkal azonosítsanak 
minket. Azonban a társadalom gondolkodásába mélyen 
beágyazódott stigma és diszkrimináció komoly akadályt 
jelent számunkra. Például sokan közülünk hátrányos 
helyzetbe kerülnek a munkaerőpiacon, ami gyakran 

a munkáltató téves előítéletei és félelme miatt van, 

ezzel erősen megnehezítve azt, hogy az állapotunkról 
beszélhessünk. Ahhoz, hogy változást tudjunk elérni és a 
prekoncepciókat is legyőzhessük, elengedhetetlen, hogy 
tisztelettel forduljanak hozzánk és lehetőséget kapjunk 
elvárásaink és életcéljaink beteljesítéséhez. Bátorításunk 
is fontos eleme annak, hogy megteremthessük saját 
lehetőségeinket hasznos tevékenységünkhöz, melyek 
kevésbé megbélyegzőek, és melyek segítenek abban, hogy 
érezhessük, hogy elértünk valamit. 


Senki ne feledje, hogy emberek vagyunk, és nem az 
állapotunk vagy a betegségünk határoz meg minket. 

Nem lenne szabad megbélyegezni minket, még azzal az 
információval sem - mikor először kerülünk kórházba - hogy 
a szkizofrénia egy gyógyíthatatlan és egész életen át tartó 
betegség. 


A médiajelenlét szintén hasznos a nyilvánosság mentális 
betegségekkel kapcsolatos felvilágosításában, segítve 
az embereket ezek jobb megértésében, a megfelelő 
cselekvésben, továbbá csökkentik a megbélyegzést és a 
megkülönböztetést. vissza 

reexoó HNK 


Minden szkizofréniával élő joga, hogy része legyen a 
társadalomnak, hozzáférése legyen megfelelő szociális 
juttatásokhoz, felépülés-fókuszú megközelítéshez és a 
közösségi integráció lehetőségeihez. 


reexoó HA ENNKNKKKE 


A kapcsolódó szervezetek és a társadalom minden 
tagjának kötelezettsége biztosítani, hogy a szkizofréniával 
élők társadalmi befogadásra kerüljenek, lakhatási 
lehetőséggel bírjanak, legyen munkalehetőségük, 

legyen hozzáférésük szociális juttatásokhoz és egyenlő 
lehetőségekhez a munkaerőpiacon 


Az, hogy részei legyünk társadalmunknak, helyi vagy közösségi 
szinten, a kiteljesedés érzését adja, és ez fontos a jó egészség, 
a jóllét megőrzése szempontjából úgyszintén. A megfelelő 
szociális juttatásokhoz, jó lakhatási lehetőségekhez, oktatáshoz, 
munkalehetőségekhez és hasznos tevékenységekhez való 
hozzáférés is segít ebben. A pozitív folyamatokat segítő, 
felépülés-fókuszú megközelítéshez való hozzáférés, ugyanúgy 
fontos kiegészítése a mentális egészségügyi ellátásnak. A 
felépülés a személyek igényeitől, céljaitól és választásaitól 
függően különböző hozzáállást és módszereket foglal magába. 
A felépülés holisztikus szemléletet kíván meg; mindenki, 

aki részt vesz a személyről való gondoskodásban, mind az 
egészségügyben, mind közösségében, tudjon a személy 
állapotának aspektusairól és a lehetséges kimenetelekről is. 

A felépülés folyamata mindenkit érint, akik a diagnosztizált 
személlyel kapcsolatban állnak. 


Gyakran kerülünk hátrányos helyzetbe, főként a lakhatásunk, a 
munkalehetőségeink és pénzügyeink terén. Ez további szociális és 
gazdasági kirekesztettséghez vezet, ami tovább ront egyébként is 
gyakorta nehéz helyzetünkön. vissza 

FOLYTATÁS 


A munkavállalás, munkarehabilitáció lehetősége legyen 
széleskörűen és hozzáférhetően biztosítva, és a megélhetés 
biztosítása ne tolódjon el a járadékokra szorultság irányába, 
hiszen ez azt vetíti előre, hogy állapotunk gyógyíthatatlan, 
illetve, hogy képtelenek vagyunk munkát találni és azt 
megtartani. 


Az önkéntes munkára, más hasznos tevékenységekre, a jobb 
szociális juttatásokra, a foglakoztatásra és a jobb lakhatásra 
való lehetőség biztosítani tudja a hatékonyabb megelőzést és 
mentális egészségünk javulását. A finn Housing First (, Elsőként 
Lakhatást") modell jó példával jár elöl a megfizethető bérelhető 
lakhatási lehetőségek számának növelésében és abban, hogy 
megelőzi azt, hogy a kiszolgáltatott helyzetben lévők akár 
hajléktalanságba kényszerüljenek. 


A páciensek önsegítő csoportjain is túlmutató, megfelelő 
szociális hálóhoz való hozzáférés szintén fontos. Az 
elszigeteltség számunkra rendkívüli nehézséget jelent, és a 
közösségi lehetőségekhez való hozzáférés javítása segíthet 
ennek a káros hatásait (pl. a testi és a lelki egészség romlása) 
csökkenteni. 


vissza 


"https://housingfirsteurope.eu/countries/finland/ 


KÖVETKEZTETÉS 


Minden szkizofréniával élőnek joga van hozzáférni nem 
gyógyszeres terápiákhoz és kezelésekhez, beleértve a 
hatékony e-healtbh-t is. 


rernoó JN NNNNNNNNNNE 


A mentális egészségügyi szolgáltatók kötelessége 
tájékoztatást nyújtani a nem gyógyszeres terápiákkal és 
e-health-szel kapcsolatban, illetve ezeket ajánlani. 


A pszichoterápiának és egyéb, hatékony nem-gyógyszeres 
kezelésnek (mint például a Mindfulness vagy az Open Dialogue) 
mára már a gyógyszeres kezelés mellett felajánlott, alapvető 
módszernek kell lennie a szkizofréniával élők számára. Ezen 
opciókat az egészségbiztosításon keresztül kell finanszírozni. 


Digitális technológiákat fejlesztenek az előforduló mentális 
rendellenességekkel küzdő emberek támogatása érdekében. 

Ez lehetőséget nyújt arra, hogy időben hozzá lehessen jutni 
online pszichoterápiához vagy támogatáshoz. Még mindig 

egy viszonylag új területről beszélünk a szkizofréniával élőket 
tekintve, de nagy előrelépés lehet az önsegítés szempontjából, 
gyorsabb segítséget nyújthat, valamint információval és 
tanáccsal szolgálhat a kezelésekkel és tünetekkel kapcsolatban. 
A digitális technológiák lehetőséget kínálnak a személyre szabott 
kezelésekre és az önmenedzsmentre is. 

Segítségünkre lehet, ha bevonunk olyan személyeket a felépülési 
folyamatunkba, akik megéltek pszichózist, megtapasztalták, 
milyen szkizofréniával élni. Néhány szervezet ajánl ilyen 
támogatást tapasztalati szakértőik által . A hatékony e-health-t 
mindannyiunk számára ingyen elérhetővé kell tenni. 


Z mű: 


SZERKESZTŐBIZOTTSÁG ÖSSZEFOGLALÓ BEVEZETŐ IRÁNYELVEK  — AJÁNLÁSOK KÖVETKEZTETÉS hal Mm zo 


Í 10) FOLYTATÁS 


Fontos, hogy ezek a technológiai fejlesztések ne a mentális 
egészségügyi szakemberekkel történő személyes találkozók 
költségcsökkentő helyettesítése céljából jöjjenek létre, hiszen 
azok értékesek és fontosak számunkra. 


vissza 


Annak érdekében, hogy irányelveink kivitelezési folyamata könnyebben 
végrehajtható legyen a mentális egészségügyi szolgáltatók, a kapcsolódó 
szervezetek és a kormányok számára, a fenti tíz tételt öt mérvadó ajánlás 
formájában foglaltuk össze. Ezek a következők: 

AJÁNLÁSOK 


Őrizzük meg, vegyük figyelembe a páciensek 
hatékony és biztonságos kezeléshez és 
gondozásához való jogait, jogosultságait és 
elvárásait. 


Fontos, hogy a mentális egészségügyi ellátók időben 
reagáljanak a szükségleteinkre, hogy tájékoztatva legyünk 
a jogainkról, és hogy aktívan részt vehessünk az általunk 
választott kezelésben. 


A mentális egészségügyi szolgáltatók átfogó tudással kell, 
hogy rendelkezzenek, és együttműködésben kell dolgozniuk 
a szociális ellátókkal annak érdekében, hogy figyelembe 
vegyék az egészségügyi és szociális szükségleteket is, és 
betartsák az Egészségügyi Világszervezet Európai Mentális 
Egészségügyi Akciótervében (2013-2020) foglaltakat. 


vissza az összefoglalóhoz 

AJÁNLÁSOK 


Hozzunk létre olyan mentális egészségügyi 
szolgáltatókat, melyek tisztelettel bánnak a 
páciensekkel, valamint megőrzik méltóságukat és 
bizalmukat. 


A bizalom és a jó kapcsolat kiépítése klinikus és páciens 
között egy fontos lépés ahhoz, hogy tiszteletteljes és hatékony 
lehessen a gondozás. A méltóság és a bizalom egyenlően 
fontosak és elősegítik az ellátás mellett történő jobb 
elköteleződésünket. A titoktartást a megfelelő módon be kell 
tartani, és a hozzátartozóknak vagy a gondozóknak csak a 
beleegyezésünkkel adjanak ki információt. A szakembereknek 
azonban figyelniük kell gondozóinkra, barátainkra és 
családunkra is, ha aggódnak értünk. 


A közösségi támogatás, a megfelelően széles körű közösségi 
alapú mentális egészségügyi és más támogató szolgáltatók 
(mint az olyan centrumok, ahova bármikor betérhetünk) 
egyformán fontosak. Ebbe beletartozhat a csoportterápiához 
való hozzáférés és a tapasztalati szakértők segítsége is, 

mind a szkizofréniával diagnosztizáltak, mind a gondozóik és 
családjuk számára. Továbbá ez segíthet a társas kapcsolatok 
kiépítésében is. A nem stigmatizáló, számunkra elfogadható 
szolgáltatások különösen fontos részei azon ellátásnak, mely 
egyéni igényeinkre és sérülékenységünkre reflektál. 


A jó minőségű mentális egészségügyi ellátás elengedhetetlen 
számunkra, és a gondozás és kezelés magas színvonalát fenn 
kell tartani, amennyire csak lehetséges. Ez magában foglalja 
életminőségünk megőrzésének biztosítását azzal, hogy 
bizalmunkat erősítik, valamint méltósággal és tisztelettel 
kezelnek bennünket. 

Biztosítsunk egy biztonságot adó helyet krízis 
esetére és azt megelőzően is, beleérte a pszichiátriai 
intézményen kívüli lehetőségeket is. 


Létfontosságú, hogy a mentális egészségügyi szolgáltatók 
biztosítsanak egy biztonságot nyújtó helyet, amikor szükség 
van rá, akár krízis alatt vagy azt megelőzően is; ez része a 
korai beavatkozások stratégiájának, melyek annak érdekében 
történnek, hogy a visszaesést megelőzzük, vagy hogy 
egyszerűen megfigyeljük a személy állapotát. 


A kórházi beutalás alternatíváit fel kell ajánlani, amennyiben 
elérhető és célravezető. A biztonságot adó helyek közé 
természtesen nem tartozik a rendőrségi őrizet. A közösségi 
támogatás elbocsátás után szintén legyen széleskörű, átfogó 
jellegű. A visszaesés-megelőzés és a korai beavatkozás döntő 
fontosságú. 

AJÁNLÁSOK 


Legyünk felkészültek a visszaesés megelőzésére, a 
korai beavatkozásra, jólléttel kapcsolatos ellátásra és 
testi egészségügyi szűrés és gondozás biztosítására. 


Bár elvben fontos területnek számít a betegség- és visszaesés- 
megelőzés, a jólléttel és a testi egészséggel kapcsolatos 
ellátás, ez a gyakorlatban még kevésbé működik. Sürgető 
szükség van arra, hogy rámutassunk, várható élettartamunk 
akár lényegesen rövidebb lehet. 


A megelőzésbe és a mentális egészség javításába 

történő befektetések jövőbeni társadalmi és gazdasági 
megtakarításokhoz vezethetnek, és jelentősen csökkenthetik 
a skizofrénia okozta aggodalmainkat. A digitális technológiák 
felhasználhatóak arra, hogy jobban bevonhassanak minket és 
segíthessenek állapotunk kezelésében, különösen a visszaesés 
megelőzésében. 

SZERKESZTŐBIZOTTSÁG ÖSSZEFOGLALÓ BEVEZETŐ IRÁNYELVEK AJÁNLÁSOK 


Mivel a szkizofréniának lehet igen negatív hatása életünk 
minőségére, beleértve a szociális és gazdasági lehetőségeket 
is, fontos, hogy a mentális egészségügyi szolgáltatók és 
gondozók meghatározó részesei legyenek a felépülés-központú 
megközelítésnek, és azt mindvégig hangsúlyozzák az egész 
folyamat során. A jobb információcsere, különösen a betegség 
kezdeti szakaszában kulcsfontosságú a jövő szempontjából. 
Számos pszichoszociális beavatkozás létezik, mint például a 
szociális hálózatok javítása, a közösségi részvétel támogatása, 
a munka és egyéb hasznos elfoglaltságok biztosítása, 
amelyeknek mind jótékony hatásuk van a mentális egészségre 
és a felépülésre, és ezáltal csökkentik is a mentálhigiénés 
szolgáltatások folyamatos igényét.5"é 

KÖVETKEZTETÉS 


A Páciensek Irányelvei a szkizofréniával diagnosztizáltak tapasztalataira, 
valamint a betegek egészségügyi ellátással kapcsolatos jogaira és 
elvárásaira vonatkozó legfontosabb dokumentumaira támaszkodik. 

A megbélyegzés, a diszkrimináció, a kiszolgáltatottság és a hátrányos 
helyzet továbbra is mindennapi tapasztalat e csoport a számára, és 
ezen dokumentum célja annak biztosítása, hogy tartsák tiszteletben az 
időben történő, hatékony és biztonságos kezeléshez és gondozáshoz 
való hozzáférés jogát, valamint a hasznos társadalmi és foglalkoztatási 
tevékenységekhez, esélyegyenlőséghez fűződő jogainkat. Amennyiben 
ezt helyezzük előtérbe, és elkötelezettséget tapasztalunk a társadalom 
minden érintett résztvevőjétől, úgy jobb eséllyel leszünk képesek 


független és megfelelő minőségű életet élni, állapotunktól függetlenül. 


ÖSSZEFOGLALÓ BEVEZETŐ IRÁNYELVEK AJÁNLÁSOK 


KÖVETKEZTETÉS £ A He 


KÖSZÖNETNYILVÁNÍTÁS 


Szeretnénk elismerésünket és köszönetünket kifejezni mindazoknak, 
akik részt vettek a Páciensek Irányelveiről szóló konzultáción, ez 
segített azonosítani a szkizofrénia diagnózissal élők számára fontos 
területeket, témákat. 

A Páciensek Irányelveinek kidolgozását a Janssen, az Otsuka és a 
Lundbeck vállalatok támogatták; ezen feleknek a tartalomra nem 
volt hatásuk. 


Jelen publikáció független írását és szerkesztését a Chiara Samele 
(Informed Thinking Ltd, Egyesült Királyság) biztosította. 

A publikációt Nigel Olisa, a GAMIAN-Europe ügyvezető igazgatója 
koordinálta. 

